作者:常建
標題:白湖寺後溪宿雲門
內容:落日山水清，亂流鳴淙淙。舊蒲雨抽節，新花水對窗。溪中日已沒，歸鳥多為雙。杉松引直路，出穀臨前湖。洲渚晚色靜，又觀花與蒲。入溪複登嶺，草淺寒流速。圓月明高峰，春山因獨宿。松陰澄初夜，曙色分遠目。日出城南隅，青青媚川陸。亂花覆東郭，碧氣銷長林。四郊一清影，千里歸寸心。前瞻王程促，卻戀雲門深。畢景有餘興，到家彈玉琴。